Lektionsplan: Lokalhistorie 2

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (2 lektioner) | Arbejde med historiske kort | Eleven kan målrettet læse historiske kilder og sprogligt nuanceret udtrykke sig mundtligt og skriftligt om historiske problemstillinger | Eleven kan   * sammenligne historiske kort og finde forskelle og ligheder * formulere undringer på baggrund af researcharbejdet | * Læreren viser eleverne, hvordan hjemmesiden med de historiske kort virker. * Eleverne inddeles i mindre grupper (2-3 elever) og får udleveret sammenligningsark (bilag 1), som de udfylder, mens de laver deres researcharbejde. Eleverne kan efter behov udfylde flere sammenligningsark på tværs af perioder. * Der laves en fælles opsamling på klassen, hvor eleverne viser læreren og de andre elever de forskelle og ligheder, de har fundet mellem de forskellige kort. |  |
| 2  (3 lektioner) | Baggrundsviden | Eleven kan forklare historiske forandringers påvirkning af samfund lokalt, regionalt og globalt | Eleven kan   * redegøre for generelle samfundsudviklinger siden 1800-tallet. * forklare årsager til brud og kontinuitet i lokalområdet som følge af generelle samfundsændringer | * Eleverne arbejder med bilag 2, der består af forskellige kilder med tilhørende spørgsmål |  |
| 3  (2 lektioner) | Skabe historiske scenarier | Eleven kan udlede forklaringer på historiske forhold og forløb ud fra historiske scenarier | Eleven kan   * skabe et historisk scenarie * redegøre for den lokalhistoriske udvikling * forklare den lokalhistoriske udvikling * sammenligne den lokalhistoriske udvikling med den generelle samfundsudvikling | * Eleverne udvælger 2-3 mærkbare forandringer i deres lokalområde. Det kan være andelsmejeriet, der opstod, men nu er væk igen, skolen der er flyttet eller erstattet af en større centralskole, områder der tidligere var store markområder, som i dag er store villakvarterer osv. * Eleverne tager ud til stederne og laver en videooptagelse, hvor de redegør for den viden, de har: * Hvilke forandringer er der tale om? Hvorfor har forandringerne fundet sted? * Hvordan hænger forandringen i lokalsamfundet sammen med de mere generelle samfundsudviklinger? |  |
| 4  (1 lektioner) | Præsentation | Eleven kan udlede forklaringer på historiske forhold og forløb ud fra historiske scenarier | Eleven kan   * præsentere deres video og gå i dialog om egen og andres produktion | * Eleverne præsenterer deres videoer for deres klassekammerater, evt. i mindre grupper hvis eleverne har arbejdet med mange af de samme forandringer |  |

# Øvrige gode råd og kommentarer

Vejledning til, hvordan man bruger de historiske kort

1) Gå <http://gstkort.dk/spatialmap>

2) Find dit lokalområde. Du kan både finde det ved at zoome ind eller søge efter området i søgefunktionen.

3) Vælg ”sammenlign kort”

- vælg et baggrundskort fx ”Topgrafiske kort 1980-2001” eller ”De nyeste flyfotos”

- vælg et kort at sammenligne med fx ”Topgrafisk kort 1953-1976” eller ”Høje målebordsblade 1877-1920”.

- tryg på minimer ikonet (en streg) og ikke på luk-ikonet (et kryds)

4) herefter kan du se de to kort, der ligger side om side. Under billedet i den grå linje ses en grå markør, som man kan flytte på for at lægge de to kort ind over hinanden og dermed se forskelle og ligheder.

Materialerne er udplukket og kan sagtens erstattes, hvis I ikke har adgang til dem, f.eks. Clio Online historieportal. I så fald skal du som lærer dog huske at rette i bilag 1 og evt. scanne de tekster ind, som eleverne så i stedet skal læse.

Bilag 1. Sammenligningsark

1. Skriv hvilket baggrundskort og hvilket sammenligningskort I bruger i denne undersøgelse.
2. Hvilke forskelle er der mellem de to kort? (Skriv så detaljeret som muligt)
3. Hvilke ligheder er der mellem de to kort? (Skriv så detaljeret som muligt)
4. Hvad undrer vi os over i forhold til forskelle og ligheder? (Det kan være beliggenheder, der har ændret sig, bygninger der er opstået eller forsvundet, markområder der er blevet til beboelsesområde, marker der har ændret størrelse eller form osv.)

Bilag 2. Årsager til forandringerne


Mange af de forandringer, vi kan spore i de historiske kort, udspringer af generelle samfundsforandringer. Det betyder, at mange af de forandringer I har allerede nu har opdaget, ikke er enestående for jeres lokalsamfund. De forandringer er derimod resultatet af forandringer i det danske samfund på et helt generelt og overordnede plan.


Da man fx i slutningen af 1700-tallet omdannede landbruget med ”Landboreformerne”, skabte det store forandringer i hele landet, og resultatet af disse forandringer ses stadig den dag i dag – hvis bare man er opmærksom på det.

Opgave

Læs i ”Historie 7” på side 16 og side 21-23 og forklar derefter med egne ord, hvorfor det danske landskab ude på landet ser ud, som det gør.

Landskabet på landet er dog ikke det eneste, der har ændret sig. Også byerne har været under voldsom udvikling. Herunder kan I se to historiske kort over Vejle.





I dag er bydelene Uhrhøj og Nørremarken tæt befolket med både villakvarterer og socialt boligbyggeri, og som følge deraf er der blevet bygget skoler. Senere, da kvinderne kom ud på arbejdsmarkedet i sidste halvdel af 1900-tallet, opstod også vuggestuer og børnehaver. Det er også tydeligt at se, at havneområdet har undergået en enorm udbygning, ligesom byen Trædballe i dag ikke består af marker, men af beboelse. Kortene siger altså noget om, at mennesker har haft et stigende behov for at bo i eller tæt ved byerne, og byerne har derfor udvidet sig. Spørgsmålet er blot, hvorfor færre mennesker med tiden boede på landet og dyrkede landbrug, og flere mennesker boede i byer. For at forstå dette skal I se nærmere på begrebet ”industrialisering”.

Opgave: Læs mere om industrialiseringen her (kræver log-in)

<http://www.clioonline.dk/historiefaget/udskoling/emner/historiske-emner/industrialiseringen/industrialiseringen/>

<http://www.clioonline.dk/historiefaget/udskoling/emner/historiske-emner/industrialiseringen/industrialiseringens-betydning-for-danmark/>

<http://www.clioonline.dk/samfundsfaget/emner/nationale-temaer/det-danske-arbejdsmarked/erhvervsudviklingen-i-danmark/>

Opgave: brug den viden I lige har fået på historiefaget.dk til at besvare dette spørgsmål:

Er der i dit lokalområde tegn på industrialiseringen?

Hvis du bor i en by, er det nok nemmest, men selv i små byer kan man spore industriens betydning, fordi færre mennesker var beskæftiget med landbrug og enten fik arbejde på fabrikker eller senere i den såkaldte tertiære sektor, også kaldet servicesektoren.

Der er også andre spor i lokalområdet, som siger noget om de mere generelle samfundsudviklinger. Det drejer sig om jernbanenettet og andelsbevægelserne.

Opgave: Læs de to artikler

<http://www.clioonline.dk/historiefaget/udskoling/emner/historiske-emner/industrialiseringen/jernbanerne-i-danmark/>

<http://www.clioonline.dk/historiefaget/udskoling/emner/historiske-emner/industrialiseringen/andelsbevaegelsen/>

Opgave: Brug din viden fra historiefaget.dk til at besvar disse spørgsmål:

Er der i dit lokalområde spor efter en jernbane, der har været der? Hvorfor/hvorfor ikke? Har disse forandret sig? Nogle er blevet udbygget (oftest i byerne) eller nedlagt (oftest på landet), men hvorfor?

Kan du på de historiske kort se, at der har ligget andelsbevægelser i dit lokalområde? Hvorfor/hvorfor ikke? Er bygningerne der stadig? Hvad bruges de til i dag? Hvorfor er andelsbevægelsen ikke så udpræget mere?

Der er stadig mange andre ting, der kan spille ind i forhold til netop jeres lokalområde. Dem skal I prøve at blive klogere på ved at undersøge og tage stilling til nedenstående.

Opgave: Brug disse spørgsmål som inspiration for at få mere viden om dit lokalområdes historie:

Har der ligget lokale forretninger, værksteder, markeder osv., som i dag er forsvundet? Hvorfor er de mon forsvundet? Hvad har erstattet disse?